SINGER ทะยานต่อเนื่อง! 2 เดือนวิ่งแล้ว 45% ลุ้นกำไร Q2/62 ทำนิวไฮ-แนะซื้อเป้าสูง 7.20 บ.
SINGER ทะยานต่อเนื่อง! 2 เดือนวิ่งแล้ว 45% ลุ้นกำไร Q2/62 ทำนิวไฮ-แนะซื้อเป้าสูง 7.20 บ.
SINGER ทะยานต่อเนื่อง! 2 เดือนวิ่งแล้ว 45% ลุ้นกำไร Q2/62 ทำนิวไฮ-แนะซื้อเป้าสูง 7.20 บ.
24 มิ.ย. 2562

ผู้สื่อข่าวรายงานว่า บริษัท ซิงเกอร์ประเทศไทย จำกัด (มหาชน) หรือ SINGER ณ เวลา 15.17 น.อยู่ที่ระดับ 6.75 บาท บวก 0.30 บาท หรือ 4.65%  ด้วยมูลค่าซื้อขาย 39.06 ล้านบาท ราคาหุ้นทะยานต่อเนื่องในรอบกว่า 2 เดือนโดยเทียบตั้งแต่หุ้นยืนที่ระดับ 4.64 บาท เมื่อวันที่ 9 มี.ค.62 จนถึงล่าสุดหุ้นปรับตัวขึ้นแล้ว 45.47%

บล.ไอร่า ระบุในบทวิเคราห์วันนี้(24 มิ.ย.62) ว่า SINGER  กำไรสุทธิไตรมาส 2/62 มีแนวโน้มทำ New High ต่อเนื่อง ภายใต้ปัจจัยหนุน (1) ยอดขาย เม.ย. – พ.ค. โดยเฉพาะแอร์ คาดช่วยให้ยอดขายเติบโตทั้ง เทียบไตรมาสก่อนหน้า และ เทียบช่วงเดียวกันของปีก่อน (2) Gross Profit Margin ที่คาดมีโอกาสทำ New High จาก 47.4% เมื่อเทียบไตรมาส 1/62 ผลจากการออกสินค้ารุ่นใหม่ ที่ให้ Margin สูงกว่า เช่น แอร์ อินเวอร์เตอร์ และ Smart TV เป็นต้น รวมถึงการขายสินค้ายึดคืนทำให้ต้นทุนขายปรับลดลง
(3) รายได้จากการขาย NPL เบื้องต้น คาดอยู่ที่ 10 – 20 ลบ. ลดลงจาก 29 ล้านบาท เมื่อเทียบไตรมาส 1/62 และ (4) คาด Provision ยังใกล้เคียงกับไตรมาส 1/62 จากคุณภาพสินทรัพย์ที่ปรับตัวดีขึ้นเล็กน้อย
ปัจจุบัน SINGER อยู่ระหว่างขอใบอนุญาตสินเชื่อจำนำทะเบียนรถกับ ธปท. คาดเริ่มกลับมาปล่อยสินเชื่อ C4C อีกครั้งใน ไตรมาส 3/62 หลังที่ผ่านมาติดปัญหาเรื่องเงินทุนและใบอนุญาต คาดทำให้ SINGER เพิ่ม Yield ของสินเชื่อ C4C ได้จากปัจจุบัน ที่ 15% เป็น 18 – 20% เบื้องต้นคาดสินเชื่อ C4C เติบโตที่ 112% บนสมมุติฐาน New Loans ที่ 1,200 ล้านบาท
ยังแนะนำ “ซื้อ” ประเมินราคาเป้าหมายที่ 7.20 บาท อิง PBV 1.32เท่า (ROE 13.50%,Ke 10.94% และLTG 3%)